text: Se billederne: Her ankommer alle spidserne til Kolding
  05 maj 2018 kl. 09.28
  Dronningen, statsministeren og den franske ambassadør ankom lørdag formiddag til folkefesten i Kolding.
  
  Dronning Margrethe vinkede og tog sig god tid til at hilse på de tusindvis af fremmødte, der har ventet det meste af formiddagen ved Staldgården og hele området omkring Koldinghus.
  Hun virkede særdeles veloplagt, da hun ankom kort efter klokken 11 i anledning af 750-års jubilæet, fortæller TV SYDs reporter Ernst Møller.
  Dronningen holdt efterfølgende en kort tale om den historiske betydning, Koldinghus har. Hun sagde desuden, at hun er glad for at være med til fejringen i dag.
  Blandt gæsterne på scenen var blandt andre den nyudnævnte minister Eva Kjer Hansen (V), den franske ambassadør François Zimeray og greveparret Ingolf og Sussie af Rosenborg.
  Få minutter før Dronningens ankomst var det statsminister Lars Løkke Rasmussen (V), der steg ud af sin bil og hilste på menneskemængden.
  Her er det grev Ingolf og grevinde Sussie af Rosenborg, der møder de fremmødte.
  Også den franske ambassadør, François Zimeray, deltager i folkefesten i Kolding i dag.
  De indbudte gæster fik en flot modtagelse på en solbeskinnet lørdag.
  
  